
Parlamentul  României

Camera  Deputaţilor

Comisia pentru industrii si servicii

                                                                                                                                                                                          Bucureşti, 04.10.2001 







                                    Nr.253/XVIII/3

AVIZ

asupra proiectului de Lege privind aprobarea Ordonanţei Guvernului nr.48/2001 pentru ratificarea Memorandumului de finanţare dintre Guvernul României şi Comisia Europeană referitor la Programul PHARE 2000 - 

RO 0002 de cooperare transfrontalieră dintre România şi Bulgaria, 

semnat la Bucureşti la 6 noiembrie 2000


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.48/2001 pentru ratificarea Memorandumului de finanţare dintre Guvernul României şi Comisia Europeană referitor la Programul PHARE 2000 - RO 0002 de cooperare transfrontalieră dintre România şi Bulgaria, semnat la Bucureşti la 6 noiembrie 2000, trimis cu adresa nr.525 din 24 septembrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din 2 octombrie 2001.



Membrii comisiei au examinat ordonanţa supusă aprobării, nota de fundamentare, avizul favorabil al Consiliului Legislativ şi punctul de vedere exprimat de reprezentantul Ministerului Integrării Europene.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat în şedinţa din 17 septembrie 2001.



În raport de obiectul şi conţinutul său, proiectul de lege face parte din categoria legilor ordinare.
                    p.PREŞEDINTE,                                          SECRETAR,

                       Ioan Bivolaru                                            Aurelia Vasile

Expert,

Viorela Gondoş
